शौर्यादल सदस्य कुप्रथा हटाने के लिए बनेंेगे सहायक
भास्कर संवाददाता | होशंगाबाद
शौर्यादल के सदस्य अब कुप्रथाओं को हटाने और आम लोगों को सरकारी योजनाओं को लाभ दिलवाने का काम करेंगे। जिला महिला सशक्तिकरण अधिकारी सतीश भार्गव ने शुक्रवार को सेठानीघाट पर शौर्यादल की एक दिवसीय कार्यशाला में यह बात कही।
भार्गव ने शौर्यादल सदस्यों से समाज में फैली हिंसा जैसे घरेलू हिंसा, बाल विवाह, दहेज प्रथा, बालक बालिकाओं में असमानता, बाल भिक्षावृत्ति को समाज से हटाने के लिए योगदान देने की बात कही। जनपद पंचायत अध्यक्ष संगीता सोलंकी ने शौर्यादल सदस्यों को समाज में हर छोटे बड़े परिवारों को शासन की योजनाओं का लाभ दिलवाने में योगदान देने के लिए जागरुक किया। विकासखंड महिला सशक्तिकरण अधिकारी मोहिनी राजपूत ने विभागीय योजनाओं की जानकारी कार्यशाला में दी। शौर्या दल के जिला प्रभारी संतोष रघुवंशी ने बताया इस दौरान महिला सशक्तिकरण विभाग के कार्यक्रम की प्रदर्शनी भी तिलक भवन में लगाई। कार्यक्रम में आंगनबाड़ी कार्यकर्ता, कोर ग्रुप के सदस्य, सहित दल के सदस्य मौजूद रहे।
hin_Deva bho_Deva hin_Deva hin_Deva